cyanic-selkie/wikianc huggingface dataset:
হৃদ্‌-ফুসফুসীয় পুনরুজ্জীবন
পদ্ধতির বর্ণনা
এই পদ্ধতিটি দুইজন উদ্ধারকারী বা প্রয়োগকারী সম্পাদন করলে ভালো হয়। একজন উদ্ধারকারী আক্রান্ত ব্যক্তিকে মেঝেতে বা শক্ত সমতল জায়গায় চিৎ করে শুইয়ে তার একটি হাতের তালুর গোড়া আক্রান্ত ব্যক্তির বুকের উরোস্থির (বুকের মধ্যভাগে অবস্থিত লম্বা চ্যাপ্টা হাড়) উপর স্থাপন করেন এবং অপর হাতটি প্রথম হাতের উপরে রেখে দুই হাতের আঙুলগুলি একে অপরের ভেতরে রেখে শক্ত করে আঁকড়ে রাখেন। এরপর হাতের উপরে যেন কাঁধ থাকে এমন অবস্থানে গিয়ে রোগীর নিঃশ্বাস নির্গমনের সময় শুধু হাতের জোর দিয়ে নয়, বরং শরীরে সমস্ত ওজন ব্যবহার করে সোজা নিচের দিকে চাপ প্রয়োগ করেন; এরপর হাত দুইটি আগের অবস্থানে রেখেই চাপ সরিয়ে নেন যাতে বুক আবার স্বাভাবিক অবস্থানে উঠে ফেরত আসে। এভাবে অ্যাম্বুলেন্স আসার আগ পর্যন্ত বা ক্লান্ত না হবার আগ পর্যন্ত একজন প্রাপ্তবয়স্ক আক্রান্ত ব্যক্তির জন্য ৫ থেকে ৬ সেন্টিমিটার (২ থেকে প্রায় আড়াই ইঞ্চি) গভীর পর্যন্ত মিনিটে কমপক্ষে ১০০ থেকে ১২০ বার বক্ষ সঞ্চাপন করতে হয়। চাপ এতটা জোরে দিতে হবে যেন হৃৎপিণ্ডের ভেতরের রক্ত উপরে উঠে গিয়ে মস্তিষ্কে প্রবেশ করতে পারে। এই ব্যাপারটিকে বাহ্যিক হৃৎসংবাহন বলে। এইরূপ বক্ষ সঞ্চাপনের পাশাপাশি আরেকজন উদ্ধারকারী কৃত্রিম শ্বসন প্রদান করতে পারেন; এজন্য তিনি চিৎ করে শোয়ানো আক্রান্ত ব্যক্তি বা রোগীর মাথা আস্তে করে পেছনের দিকে হেলিয়ে দিয়ে ২টি আঙুলের সাহায্যে থুতনি বা চোয়াল উঠিয়ে ধরে রেখে ও রোগীর নাক আঙুলে চেপে বন্ধ ধরে নিজের মুখ রোগীর মুখের উপরে সম্পূর্ণ লাগিয়ে জোরে ও স্থিরভাবে ১ সেকেন্ড ধরে ফু দিয়ে নিঃশ্বাসবায়ু রোগীর শ্বাসপথে প্রবেশ করান (মুখ-থেকে-মুখে পুনরুজ্জীবন) এবং খেয়াল রাখেন যে রোগীর বক্ষদেশ প্রসারিত হচ্ছে অর্থাৎ উঁচু হচ্ছে কি না, যা নির্দেশ করবে যে নিশ্বাসবায়ু ফুসফুসে প্রবেশ করছে। এরকম দুই সেকেন্ড সময় ধরে দুইবার রোগীর মুখে নিঃশ্বাসবায়ু ঢোকাতে হয়। তারপর আবার বক্ষ সঞ্চাপন শুরু করতে হয়। সাধারণত প্রতি ৩০টি বক্ষ সঞ্চাপনের পর ২ বার মুখে শ্বাস দিতে হয় (অর্থাৎ বক্ষ সঞ্চাপন ও শ্বসনের অনুপাত ৩০:২)। প্রয়োগকারীর নিশ্বাসবায়ুতে সাধারণত শতকরা ১৫ ভাগ অক্সিজেন থাকে, যা বিপদকালীন সময়ে রোগীর জীবন বাঁচাতে পারে। উপরের দুইটি প্রক্রিয়ার (বাহ্যিক হৃৎসংবাহন বা বক্ষ সঞ্চাপন এবং কৃত্রিম মুখ-থেকে-মুখে শ্বসন) সম্মিলিত রূপকেই হৃদ্‌-ফুসফুসীয় পুনরীজ্জীবন পদ্ধতি বলা হয়।
হাসপাতালে সম্ভব হলে একটি যন্ত্রের সাহায্যে আক্রান্ত ব্যক্তির ফুসফুসে বাতাস ঢোকানো যায় (যান্ত্রিক শ্বসন)। তবে বর্তমান সুপারিশগুলিতে কৃত্রিম যান্ত্রিক শ্বসনের পরিবর্তে দ্রুত ও উচ্চ গুণমানের হৃদ্‌-সংবাহন বা বক্ষ সঞ্চাপনের উপরে বেশি জোর দেওয়া হয়। অপ্রশিক্ষিত উদ্ধারকারীদের জন্য একটি সরলীকৃত হৃদ্‌-ফুসফুসীয় পুনরুজ্জীবন পদ্ধতি (যাতে কেবলমাত্র বক্ষ সঞ্চাপন প্রয়োগ করা হয়) সুপারিশ করা হয়। তবে শিশুদের ক্ষেত্রে কেবলমাত্র বক্ষ সঞ্চাপন করলে পরিণাম আরও খারাপ হতে পারে, কেননা শিশুদের ক্ষেত্রে হৃৎপিণ্ডের সমস্যার তুলনায় ফুসফুসীয় বা শ্বাসযন্ত্রীয় সমস্যা ঘটার সম্ভাবনা বেশি।
হৃদ্‌-ফুসফুসীয় পুনরুজ্জীবন পদ্ধতিটিতে হৃৎপিণ্ড পুনরায় সম্পূর্ণরূপে ও স্বাভাবিকভাবে সচল হওয়ার সম্ভাবনা কম। এই পদ্ধতিটির মূল উদ্দেশ্য মস্তিষ্কে ও হৃৎপিণ্ডে অক্সিজেনসমৃদ্ধ রক্তের আংশিক প্রবাহ পুনঃপ্রতিষ্ঠা করা, যার চূড়ান্ত লক্ষ্য হল কলামৃত্যু বিলম্বিত করা এবং মস্তিষ্কের স্থায়ী ক্ষতি ছাড়াই যেন রোগীকে সফলভাবে পুনরুজ্জীবিত করা যায়, সেই সংক্ষিপ্ত সুযোগের মুহূর্তটির স্থায়িত্বকাল যথাসর্বোচ্চ সম্ভব দীর্ঘ করা। এই পদ্ধতি ঠিকভাবে প্রয়োগ হলে হৃৎপিণ্ড কয়েক সেকেন্ড থেকে কয়েক মিনিটের ভেতরে স্পন্দিত হতে শুরু করতে পারে ও রোগীর চেতনা ফেরত আসতে পারে। তবে এটি দীর্ঘস্থায়ী নয়। হৃদ্‌-ফুসফুসীয় পুনরুজ্জীবনের ফলে এমন একটি হৃৎ-ছন্দ উৎপাদন হতে পারে, যা বৈদ্যুতিক অভিঘাতযোগ্য। তাই আক্রান্ত ব্যক্তি বা রোগীর হৃৎপিণ্ডে টেকসই ও রক্তসিঞ্চনকারী (পারফিউজিং) হৃৎ-ছন্দ পুনঃপ্রতিষ্ঠা করতে হলে সাধারণত হৃৎপিণ্ডে বৈদ্যুতিক অভিঘাত (ইলেকট্রিক শক) দেওয়া (যাকে হৃৎপেশীকম্পনরোধ বা ডিফিব্রিলেশন বলে) আবশ্যক। এজন্য একজন প্রশিক্ষিত স্বাস্থ্যকর্মী হৃৎপেশীকম্পনরোধক যন্ত্র (ডিফিব্রিলেটর) ব্যবহার করে এই বৈদ্যুতিক অভিঘাতের কাজটি সম্পাদন করেন। কিছু উন্নত দেশে প্রতিটি মহল্লাতেই নির্দিষ্ট স্থানে সহজে বহনযোগ্য ও অপ্রশিক্ষিত ব্যক্তিদের জন্যও ব্যবহারযোগ্য স্বয়ংক্রিয় বহিঃস্থ হৃৎপেশীকম্পরোধক যন্ত্র (Automated External Defibrilator, অটোমেটেড এক্সটার্নাল ডিফিব্রিলেটর বা সংক্ষেপে AED এইডি) লভ্য থাকতে পারে। যথোপযুক্ত ক্ষেত্রে যত তাড়াতাড়ি সম্ভব দেরি না করে বৈদ্যুতিক অভিঘাত প্রদানের সুপারিশ করা হয়। সাধারণত আক্রান্ত ব্যক্তির দেহে স্বতঃস্ফূর্ত রক্ত সঞ্চালনের প্রত্যাবর্তন ঘটার আগ পর্যন্ত হৃদ্‌-ফুসফুসীয় পুনরুজ্জীবন চালিয়ে যেতে হয়। নতুবা তাকে মৃত ঘোষণা করা হয়। হৃৎপেশীকম্পনরোধ বিশেষ কিছু হৃৎছন্দের জন্য কার্যকর, যথা নিলয়ের হৃৎপেশীকম্পন বা নাড়িবিহীন নিলয়জনিত হৃদ্‌দ্রুতি। এর বিপরীতে হৃৎসংকোচন বা নাড়িবিহীন বৈদ্যুতিক কার্যকলাপের ক্ষেত্রে এটি কার্যকর নয়। বৈদ্যুতিক অভিঘাতের পরে স্বাভাবিক হৃৎছন্দ প্রতিষ্ঠিত হলে রোগীকে হাসপাতালের নিবিড় পরিচর্যা কেন্দ্রে রাখা হয় যাতে তাঁর সুস্থ জীবনযাপনের গুণমান পুনঃপ্রতিষ্ঠা করা যায়।
হৃদ্‌-ফুসফুসীয় পুনরুজ্জীবন পদ্ধতিটিতে রোগীর যকৃৎ সামান্য ছিঁড়ে যেতে পারে, ফুসফুসের কিছু জখম হতে পারে এমনকি পাঁজরের হাড় ভেঙে যেতে পারে, তবে এই জীবন-মরণের সন্ধিক্ষণের সংকটকালীন মুহূর্তে এইসব ক্ষতি রোধ করার চেয়ে রোগীর হৃৎপিণ্ড ও শ্বাসপ্রশ্বাস প্রক্রিয়া আংশিক সচল রেখে তার জীবন বাঁচানো অনেক বেশি জরুরি।
যদি অবশ্বসন হৃদরোধের একমাত্র বা প্রধানতম কারণ হিসেবে চিহ্নিত হয় (আফিম-সদৃশ ঔষধ বা মাদক কিংবা অন্যান্য অবশ্বসন সৃষ্টিকারী ঔষধের কারণে), তাহলে শ্বসনে সহায়তা প্রদান ও রোগীকে পাশে ফিরিয়ে শোয়ানোই প্রথম কাজ, যাতে বমিকারক প্রতিবর্ত ক্রিয়া অবদমিত হয়।
হার্বি হিউয়েট
হার্বার্ট ট্রেমেনহির হিউয়েট (Herbie Hewett; জন্ম: ২৫ মে, ১৮৬৪ - মৃত্যু: ৪ মার্চ, ১৯২১) সমারসেটের নর্টন ফিটজওয়ারেন এলাকায় জন্মগ্রহণকারী বিখ্যাত প্রথম-শ্রেণীর ইংরেজ শৌখিন ক্রিকেট তারকা ছিলেন। প্রথম-শ্রেণীর ইংরেজ কাউন্টি ক্রিকেটে সমারসেট, অক্সফোর্ড ও মেরিলেবোন ক্রিকেট ক্লাবের পক্ষে খেলেছেন হার্বি হিউয়েট। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও মিডিয়াম বোলিং করতেন তিনি।
১৮৮৯ থেকে ১৮৯৩ সময়কালে কাউন্টি দলটির পক্ষে অধিনায়কের দায়িত্ব পালন করেছেন। স্বল্প সময়ের মধ্যে সেরা বোলারদের আক্রমণ মোকাবেলা করে দ্রুতলয়ে রান তুলতে তার জুড়ি মেলা ভার ছিল। বলকে শক্তিশালী কব্জির মোচড়ে আঘাত করতে তিনি অদ্বিতীয় ছিলেন। ইংল্যান্ডের অন্যতম সেরা ব্যাটসম্যান হিসেবে বিবেচিত হয়ে আসছেন।
হ্যারো স্কুলে অধ্যয়ন করেছেন তিনি। ১৮৮৬ সালে অক্সফোর্ড থেকে ব্লু লাভ করেন। ১৮৮৪ সাল থেকে সমারসেটের পক্ষে খেলতে শুরু করেন হার্বি হিউয়েট। শুরুতে মাঝারীসারির ব্যাটসম্যান হিসেবে খেলেন। তবে ঐ সময়ে তার খেলা ছন্দবিহীন অবস্থায় ছিল। তাস্বত্ত্বেও ১৮৮৯ সালে থেকে ১৮৯৩ সময়কালে কাউন্টি দলটির পক্ষে অধিনায়কের দায়িত্ব পালন করেছেন।
অধিনায়ক হিসেবে দায়িত্ব লাভের পরবর্তী দুই বছরে সুন্দর নেতৃত্বের মাধ্যমে ও উদ্বোধনী ব্যাটসম্যান হিসেবে কাউন্টি দলকে প্রথম-শ্রেণীর খেলায় অংশগ্রহণের মর্যাদায় প্রভূতঃ ভূমিকা রাখেন। এরফলে সমারসেট দল ১৮৯১ সালে কাউন্টি চ্যাম্পিয়নশীপে খেলার সুযোগ পায়। এরপর আরও তিন বছর সমারসেটের অধিনায়কের দায়িত্বে ছিলেন। ব্যাটিং উদ্বোধনে লিওনেল প্যালেরিটকে সাথে নিতেন। ১৮৯২ সালে তারা প্রথম উইকেট জুটিতে ৩৪৬ রান তুলেন। তন্মধ্যে, হিউয়েট ২০১ রানের মনোজ্ঞ ইনিংস উপহার দিয়েছিলেন। অদ্যাবধি কাউন্টি দলটির পক্ষে এ জুটির সংগ্রহের রেকর্ডটি অক্ষত অবস্থায় রয়ে গেছে। ঐ মৌসুমে হিউয়েট ৩৫ ঊর্ধ্ব গড়ে ১৪০৫ রান তুলেন। ফলশ্রুতিতে উইজডেন কর্তৃক বর্ষসেরা পাঁচ ব্যাটসম্যানের একজনরূপে মনোনীত হন।
এরপর তিনি আরও তিন বছর প্রথম-শ্রেণীর খেলায় অংশ নিয়েছিলেন। এ সময়ে শৌখিন ও প্রতিনিধিত্বমূলক দলের সদস্যরূপে অক্সফোর্ড ও কেমব্রিজ বিশ্ববিদ্যালয়ের বিপক্ষে সেঞ্চুরি করেছেন। ১৮৯৫ সালে স্কারবোরায় ইংল্যান্ড একাদশ দলের অধিনায়ক মনোনীত হন। ভেজা পিচে খেলা আয়োজন নিয়ে আবারও বিতর্কে জড়িয়ে পড়েন। দর্শকদের রোষানলে পড়ে প্রথম দিন মধ্যাহ্নভোজনের বিরতিতে খেলা থেকে সরে আসেন। এরপর তিনি আর মাত্র একটি প্রথম-শ্রেণীর খেলায় অংশ নেন। ১৮৯৬ সালে মেরিলেবোন ক্রিকেট ক্লাবের সদস্যরূপে অক্সফোর্ড বিশ্ববিদ্যালয়ের বিপক্ষে খেলেন।
প্রারম্ভিক জীবন
হার্বার্ট ট্রেমেনহির হিউয়েট ২৫ মে, ১৮৬৪ তারিখে টনটনের কাছাকাছি নর্টন ফিটজওয়ারেনর নর্টন কোর্টে জন্মগ্রহণ করেন। উইলিয়াম হেনরি ও ফ্রান্সেস এম হিউয়েট দম্পতির একমাত্র পুত্রসন্তান ছিলেন তিনি। একমাত্র পুত্র হলেও এ দম্পতির কমপক্ষে চারজন কন্যা ছিল।
১৮৭১ সালে এমিলি লুইসা ও হেলেন জি নাম্নী দুই জ্যেষ্ঠ বোন ফ্লোরেন্স এথেল নাম্নী আরও এক ছোট বোনকে নিয়ে আদমশুমারীতে তালিকাভূক্ত হন। ১৮৯১ সালে মেরি ডব্লিউ নাম্নী আরও এক ছোট বোন তালিকাভূক্ত হন। তবে এ সময়ে উভয় জ্যেষ্ঠ বোন ঐ ঠিকানায় ছিলেন না কিংবা তাদের পিতা উইলিয়াম হেনরিকে রাখা হয়নি।
শুরুতে গড্যালমিংয়ের হিলসাইডে পড়াশোনা করেন। সেখানে তিনি ক্রিকেট ও রাগবি দলের অধিনায়ক মনোনীত হয়েছিলেন। ১৮৭৯ সালে হিলসাইড ত্যাগ করে হ্যারো স্কুলে চলে যান। ১৮৮১ সালে বিদ্যালয় ক্রিকেট একাদশ দলের প্রস্তুতিমূলক খেলায় তার বোলিংয়ের শক্তিমত্তা লক্ষ্য করা যায়। আবাসিক দলের খেলায় তিনি ২২ রান দিয়ে সকল উইকেট পান। ১৮৮২ ও ১৮৮৩ সালে বিদ্যালয়ের প্রথম ক্রিকেট একাদশ দলের অন্যতম সদস্য ছিলেন। উভয় বছরেই বার্ষিক প্রতিযোগিতার খেলায় এটন কলেজের বিপক্ষে প্রতিদ্বন্দ্বিতায় অবতীর্ণ হন। তবে কোনটিতেই আশাপ্রদ খেলা উপহার দিতে পারেননি হার্ব হিউয়েট। সর্বোচ্চ ছয় রান তুলেন। ১৮৮২ সালে প্রথম ইনিংসে এ রান সংগ্রহ করতে পেরেছিলেন।
হ্যারোতে পড়াশোনা শেষ করার পর অক্সফোর্ডের ট্রিনিটি কলেজে ভর্তি হন। তার উত্থানের বিষয়ে ডব্লিউ. জি. গ্রেস মন্তব্য করেন যে, সরকারী বিদ্যালয় ও বিশ্ববিদ্যালয় ক্রিকেটে শুরুতে তিনি খুব কমই পরিচিতি পেয়েছেন। কিন্তু, সমারসেটশায়ারে যোগ দেয়ার ফলে কাউন্টি ক্রিকেটে প্রতিভাধর খেলোয়াড়ে পরিণত হন।
প্রথম-শ্রেণীর ক্রিকেট
১৮৮৪ সালে ফ্রেশম্যানের খেলায় অংশ নিয়ে শূন্য ও আট রান এবং দুই উইকেট পান। এরপর অক্সফোর্ডে প্রথম মৌসুমে অংশ নিয়ে খুব কমই প্রভাব রাখেন। ফলশ্রুতিতে, বিশ্ববিদ্যালয় একাদশের সদস্যরূপে মনোনয়ন পাননি। এরপর ঐ মৌসুম শেষে সমারসেটের পক্ষে প্রথম-শ্রেণীর ক্রিকেট খেলার জন্য নাম লেখান। টানব্রিজ ওয়েলসে অনুষ্ঠিত অভিষেক খেলায় অংশগ্রহণকালীন তার বয়স ছিল ২০ বছর।
২৫ আগস্ট, ১৮৮৪ তারিখে সমারসেটের সদস্যরূপে কেন্টের বিপক্ষে প্রথম-শ্রেণীর ক্রিকেটে অভিষেক ঘটে তার। আগস্টের শেষদিকে কেন্টের বিপক্ষে অংশ নিয়ে মাঝারীসারিতে খেলে ১৪ ও ০ রান তুলেন। বল হাতে প্রথম-শ্রেণীর ক্রিকেটে দুইটি উইকেট তুলে নেন। ১৮৮৪ সালে ল্যাঙ্কাশায়ারের বিপক্ষে আরও একটি খেলায় অংশ নিয়েছিলেন।
১৮৮৫ সালে অক্সফোর্ডে অনুশীলনীমূলক খেলায় অংশ নিলেও তেমন সফলতা পাননি। তবে, ঐ গ্রীষ্মে সমারসেটের ছয়টি প্রথম-শ্রেণীর খেলার মধ্যে চারটিতে অংশগ্রহণ ছিল তার। মধ্য জুলাইয়ে সমারসেটের পক্ষে মৌসুমের প্রথম খেলায় হিউয়েট তার প্রথম অর্ধ-শতরানের সন্ধান পান। দ্বিতীয় ইনিংসে অপরাজিত ৫০ রানে থাকা অবস্থায় হ্যাম্পশায়ারের বিপক্ষে তার দল পাঁচ উইকেটে জয় তুলে নেয়। ১৮৮৫ সালে সমারসেটের পক্ষে আরও দুইবার পঞ্চাশোর্ধ্ব রান তুলেন। ঐ মৌসুমে ৩৫.২৮ গড়ে ২৪৭ রান তুলেন। সমগ্র খেলোয়াড়ী জীবনে সাত মৌসুমে ৩০ ঊর্ধ্ব গড়ে রান তোলার এটি প্রথম ঘটনা ছিল।
১৮৯২ সালে সমারসেটের পক্ষে ১,০৪৭ রান তুলেন। এরফলে, কাউন্টি খেলায় সহস্রাধিক রান সংগ্রহকারী হিসেবে তিনিই একমাত্র ব্যাটসম্যান হিসেবে এ অর্জনে যুক্ত হয়েছিলেন। প্রথম-শ্রেণীর খেলায় সর্বমোট ১,৪০৭ রান করেন যা যে-কোন ব্যাটসম্যানের তুলনায় অধিক ছিল। শৌখিন ব্যাটসম্যানদের মধ্যে ব্যাটিং গড়ে তৃতীয় স্থান অধিকার করেন। ফলশ্রুতিতে, ১৮৯৩ সালে উইজডেন কর্তৃক পাঁচ বর্ষসেরা ব্যাটসম্যানের অন্যতম মনোনীত হন। এতে উল্লেখ করা হয় যে, গত আগস্টে যদি ইংল্যান্ড একাদশের প্রতিনিধিত্বমূলক দল মাঠে নামতো তাহলে তিনি নিঃসন্দেহে দলে ঠাঁই পেতেন।
হিউয়েটের নেতৃত্বে ১৮৯২ সালে সমারসেট আট খেলায় জয় পায়, তিনটিতে ড্র ও পাঁচটিতে পরাজিত হয়েছিল। এরফলে দলটি কাউন্টি চ্যাম্পিয়নশীপে তৃতীয় স্থান দখল করেছিল যা তাদের শত বছরেরও অধিক সময়কালে সর্বোচ্চ অবস্থান ছিল। পরবর্তীতে ২০০১ সালে ঐ প্রতিযোগিতায় রানার-আপ হয়ে ঐ রেকর্ড ভেঙ্গে ফেলতে সমর্থ হয়। দ্য টাইমসে ঐ বছরে কাউন্টির এ অর্জনের বিষয়ে উচ্ছসিত প্রশংসাবাক্য লিপিবদ্ধ করা হয় ও হিউয়েটের সুন্দর ক্রীড়াশৈলীর জন্য বিশেষভাবে লেখা হয়।
অবসর
সমারসেট থেকে চলে আসার পর কাউন্টি ক্রিকেটে আর খেলা চালিয়ে যাননি হার্বি হিউয়েট। শৌখিন ও প্রতিনিধিত্বমূলক দলের সদস্যরূপেই তাকে প্রথম-শ্রেণীর খেলায় দেখা যেতো। ১৮৯৩ সালে সাউথের সদস্য হিসেবে তিনবার নিচেরসারিতে খেলতে নেমে দুই অর্ধ-শতক হাঁকান।
১৯০১ সাল পর্যন্ত হ্যারো ওয়ান্ডেরার্স, এমসিসি ও আই জিঙ্গারির পক্ষে খেলা চালিয়ে যান। ১৯০১ সালের আদমশুমারীতে দেখা যায় যে, তিনি ওয়েস্টমিনস্টার এলাকায় বসবাস করতেন। তিনি বাড়ীর গৃহকর্তা ছিলেন ও অন্যজন চাকর ছিলেন।
প্রথম বিশ্বযুদ্ধ চলাকালে টেরিটরিয়াল ফোর্স রিজার্ভে সহকারী প্রভোস্ট মার্শাল পদে নিযুক্ত ছিলেন। ৭ সেপ্টেম্বর, ১৯১৫ থেকে ২৪ মে, ১৯১৮ তারিখ পর্যন্ত এ দায়িত্বে ছিলেন তিনি।
৪ মার্চ, ১৯২১ তারিখে ৫৬ বছর বয়সে সাসেক্সের হোভে দেহাবসান ঘটে তার। চারদিন পর নর্টন ফিটজওয়ারেন এলাকায় তার শবানুষ্ঠানের আয়োজন করা হয়েছিল। তার স্মরণে দ্য টাইমসে কেবলমাত্র হিউয়েটের খেলোয়াড়ী জীবন সম্পর্কে আলোকপাত করা হয়। শেষদিকের জীবন সম্পর্কে কোন তথ্য দেয়া হয়নি। এছাড়াও, স্ত্রী কিংবা সন্তানের কথাও লেখা ছিল না।
মূল্যায়ন
১৮৯৩ সালে উইজডেন ক্রিকেটার্স অ্যালমেনাক কর্তৃক পাঁচ বর্ষসেরা ব্যাটসম্যানের অন্যতম ব্যাটসম্যানরূপে মনোনীত হন। তখন ঐ সংখ্যায় তাকে ইংল্যান্ডের সেরা বামহাতি ব্যাটসম্যান হিসেবে গণ্য করা হয়।
প্রচলিত রীতিবিরুদ্ধ অবস্থায় খেললেও আক্রমণাত্মক ধাঁচ বজায় রাখতেন। ফলশ্রুতিতে, ডব্লিউ. জি. গ্রেস তার উদ্যমী ভূমিকা ও ভীতিহীন বল মোকাবেলা করার ভূয়সী প্রশংসা করেছেন। পাশাপাশি ছন্দবিহীন খেলার কথাও তুলে ধরা হয়।
স্যামি উডস মন্তব্য করেন যে, হিউয়েট ফিল্ডিং করতে পছন্দ করতেন না। তবে, পয়েন্ট এলাকায় বেশ দূর্দান্ত ভূমিকা রাখতেন। উডস আরও মন্তব্য করেছেন যে, ফিল্ডিংকালে তিনি সর্বদাই চিবুতেন; এমনকি দল হেরে গেলেও।
সমারসেটের শেষ মৌসুমে তার অধিনায়কত্বে দল কম সফলতা পায়। ষোল খেলায় অংশ নিয়ে দলটি মাত্র চার খেলায় জয়লাভ করে অষ্টম স্থান অধিকার করতে সক্ষম হয়।
ফখরুল ইসলাম
ফখরুল ইসলাম (১৯৩৮ - ২০২০) একজন বাংলাদেশী রসায়নবিদ। তিনি রাজশাহী বিশ্ববিদ্যালয়ের (রাবি) ফলিত রসায়ন বিভাগের ইমেরিটাস অধ্যাপক ছিলেন।
জন্ম
তিনি ১৯৩৮ সালে কলকাতায় জন্মগ্রহণ করেন। রাজশাহী নগরীর কাজিহাটা এলাকায় তিনি বসবাস করতেন। তার বাবা মীর আহমদ হোসেন রাজশাহী কলেজের উপাধ্যক্ষ ছিলেন।
কর্মজীবন
ফকরুল ইসলাম রাজশাহী বিশ্ববিদ্যালয়ের ফলিত রসায়ন বিভাগের দীর্ঘকাল অধ্যাপনা করেছেন। তিনি বিভাগের প্রথম সভাপতি এবং বিজ্ঞান অনুষদের ডিন ছিলেন। তিনি ২০০৩ সালে রাজশাহী বিশ্ববিদ্যালয়ের ফলিত রসায়ন বিভাগের ইমেরিটাস অধ্যাপক নিযুক্ত হন।
গবেষণাকর্ম
দেশীয় ও আন্তর্জাতিক জার্নালে ফলিত রসায়ন ও রসায়ন প্রকৌশল বিষয়ে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে। আর্সেনিক নিয়ে গবেষণার জন্য তিনি বিশ্বব্যাপী সমাদৃত হন।
মৃত্যু
করোনা ভাইরাসে আক্রান্ত হয়ে চিকিৎসাধীন অবস্থায় ২০২০ সালের ২ জুলাই তিনি রাজশাহীতে মৃত্যুবরণ করেন।
জ্যাকব ট্রেম্বলে
জ্যাকব ট্রেম্বলে (জন্ম অক্টোবর ৫, ২০০৬) ক্যানাডিয়ান অভিনেতা। তিনি মাত্র পাঁচ বছর বয়সে ব্লু উইনস্লো চরিত্রে দি স্মার্ফস ২ ছবিতে অভিনয়ের মাধ্যমে চলচ্চিত্রে পদার্পণ করেন।
প্রারম্ভের জীবন
ট্রম্বলে ৫ই অক্টোবর ২০০৬ সালে ব্রিটিশ কলাম্বিয়ার ভ্যানকোভারে জন্মগ্রহণ করেন। তিনি ভ্যানকোভারের নিকটবর্তী শহর ল্যাংলেইয়ে বেড়ে ওঠেন। তার বাবা জেসন ট্রম্বলে, পুলিশের একজন গোয়েন্দা এবং তার মা ক্রিস্টিনা ক্যান্ডিয়া ট্রেম্বলে গৃহক। এছাড়াও ট্রেম্বলের বড় বোন এমা এবং ছোট বোন এরিকা অভিনয়ের সাথে যুক্ত।
মমতা শর্মা
মমতা শর্মা (জন্ম ৭ সেপ্টেম্বর ১৯৮০) একজন ভারতীয় সঙ্গীত শিল্পী। তিনি মূলত একজন নেপথ্য সঙ্গীতশিল্পী। তিনি তাঁর গাওয়া দাবাং চলচ্চিত্রের মুন্নি বদনাম হুয়ি  গানের জন্য বিখ্যাত হয়েছেন। এই গানটি তাঁকে শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার সহ বিভিন্ন পুরস্কার এবং সম্মাননা এনে দেয়।
প্রাথমিক জীবন
তিনি ৭ সেপ্টেম্বর ১৯৮০ তারিখে ভারতের মধ্য প্রদেশের গোয়ালিয়র জেলার বিড়লা নগরে জন্মগ্রহণ করেন। তিনি গোয়ালিয়র জেলার মোরার সেইন্ট পল স্কুল থেকে তাঁর শিক্ষা শেষ করেন। স্কুলে লেখাপড়া করা কালীন স্কুলের বিভিন্ন অনুষ্ঠানে তিনি নিয়মিত মঞ্চে গান গাইতেন। তারপর তিনি বিভিন্ন পারিবারিক অনুষ্ঠান (যেমন: বিয়ে, পার্টি ইত্যাদি)-তে তাঁর ব্যান্ড দলের সাথে গান গাইতেন।
ক্যারিয়ার
বলিউডের বিভিন্ন চলচ্চিত্রে এবং বিভিন্ন বাংলা গান গাওয়ার আগে তিনি অনেক ভোজপুরি গানের অ্যালবাম তৈরি করেছিলেন। সংগীত পরিচালক ললিত পণ্ডিত তাঁর প্রতিভার পরিচয় পেয়েছিলেন। তাই তিনি তাঁকে দাবাং চলচ্চিত্রের মুন্নি বদনাম হুই নামক আইটেম গান গাওয়ার জন্য নির্বাচিত করেন। গানটি খুব বিখ্যাত হয়েছিল। তাই তিনি ব্যাপক পরিচিতি পান। এই গানটি তাঁর ক্যারিয়ারের মোড় ঘুরিয়ে দেয়। তারপর তিনি দাবাং চলচ্চিত্রের তেলুগু পুনঃনির্মাণ গাব্বার সিং চলচ্চিত্রের সুপার হিট গান কেভভু কেকাও গেয়েছেন। পরবর্তীতে তিনি ফেভিকোল সে এবং তোহ এর মতো হিট গান গেয়েছেন।
পুরস্কার, সম্মাননা এবং মনোনয়ন
- ১৮তম জাতীয় সাংবাদিক পুরস্কার, ২০১০ - সেরা অভিষিক্ত সঙ্গীতশিল্পী।
- ১৭তম বার্ষিক স্টার স্ক্রিন পুরস্কার, ২০১১ - কার্বন মোবাইল কর্তৃক সঙ্গীতের সেরা নতুন প্রতিভা সেরা নেপথ্য সঙ্গীতশিল্পী (নারী)
- ৬ষ্ঠ অপ্সরা চলচ্চিত্র প্রযোজক গিল্ড পুরস্কার, ২০১১ - সেরা নেপথ্য গায়ক (নারী)
- ৫৬তম ফিল্মফেয়ার পুরস্কার, ২০১১ - সেরা নেপথ্য সঙ্গীতশিল্পী (নারী)
- দ্বাদশ আইফা পুরস্কার, টরন্টো, ২০১১ - সেরা নেপথ্য সঙ্গীতশিল্পী (নারী)
- মিরচি সঙ্গীত পুরস্কার, ২০১০ - বর্ষসেরা আসন্ন নারী কণ্ঠশিল্পী
- মিরচি সঙ্গীত পুরস্কার, ২০১০ - বর্ষসেরা নারী কণ্ঠশিল্পী
- গ্লোবাল ইন্ডিয়ান ফিল্ম অ্যান্ড টিভি অনার্স, ২০১১ - নেপথ্য সঙ্গীতশিল্পী (মহিলা)
- ১৯তম প্রয়াগ কালাকার পুরস্কার, ২০১১ - সেরা সঙ্গীতশিল্পী (নারী)
- অপ্সরা চলচ্চিত্র প্রযোজক গিল্ড পুরস্কার ২০১৩ – দাবাং ২ চলচ্চিত্রের ফেভিকল সে গানটির জন্য রেড এফএম ৯৩.৫ দ্বারা রেডিওতে সর্বাধিক জনপ্রিয় চলচ্চিত্র গানের জন্য মনোনীত হন।
- লায়ন্স গোল্ড পুরস্কার ২০১৩ - লায়ন্স প্রিয় নেপথ্য সঙ্গীতশিল্পী: নারী - (ফেভিকল সে - দাবাং ২)
- ১ম বড় তারকা বিনোদন পুরস্কার, ২০১০ - সেরা নেপথ্য সঙ্গীতশিল্পী (নারী)
- জি সিনেমা পুরস্কার, ২০১১ - সেরা নেপথ্য সঙ্গীতশিল্পী (নারী)
- স্টারডাস্ট পুরস্কার, ২০১১ - নতুন সংগীত সংবেদন (মহিলা)
- ২য় দক্ষিণ ভারতীয় আন্তর্জাতিক চলচ্চিত্র পুরস্কার, ২০১৩ - গাব্বার সিং চলচ্চিত্রের কেভভু কেকা গানটির জন্য সেরা নারী নেপথ্য সঙ্গীতশিল্পী
গানের তালিকা
তাঁর গাওয়া গান ও অ্যালবাম গুলো হলোঃ
ত্রিপুরা সরকারি কর্মকমিশন
ত্রিপুরা পাবলিক সার্ভিস কমিশন, সর্বজনীনভাবে টিপিএসসি নামে পরিচিত হল ত্রিপুরা রাজ্যের একটি রাজ্য সরকারী সংস্থা, ৩১৫ ধারার অধীনে সিভিল সার্ভিস পরীক্ষা এবং প্রতিযোগিতামূলক পরীক্ষার উদ্দেশ্যে গঠিত। কমিশন রাজ্য স্তরে বিভিন্ন সিভিল সার্ভিস এবং বিভাগীয় পদে নিয়োগের জন্য দায়ী।
ইতিহাস
২১ জানুয়ারী ১৯৭২-এ ত্রিপুরা রাজ্য গঠিত হওয়ার আট মাস পরে টিপিএসসি অস্তিত্বে আসে। আট মাস সাংবিধানিক সংস্থা ছাড়াই কাজ করার পরে, কমিশনটি ভারতের সংবিধানের একটি বিধান 315 অনুচ্ছেদের অধীনে 30 অক্টোবর, 1972 সালে অস্তিত্বে আসে।
ফাংশন
টিপিএসসি সহ রাজ্য পাবলিক সার্ভিস কমিশন ৩১৫ ধারা দ্বারা রূপরেখা দেওয়া হয়েছে। তারা এর এখতিয়ারের বিভিন্ন সিভিল সার্ভিসে নিয়োগ প্রক্রিয়া সম্পর্কিত বিভিন্ন কার্য সম্পাদন করে। এটি মূলত প্রতিযোগিতামূলক পরীক্ষা পরিচালনার জন্য প্রতিষ্ঠিত হয়েছিল।
কমিশন প্রোফাইল
টিপিএসসি সদস্যদের রাজ্যের গভর্নর দ্বারা নিযুক্ত বা অপসারণ করা হয়। তাদের পরিষেবার শর্তাবলী যেমন একটি পরিষেবা থেকে অন্য পরিষেবাতে প্রচার করা বা স্থানান্তর করা রাজ্যের গভর্নর দ্বারা নিয়ন্ত্রিত হয়, যদি উপলব্ধ থাকে।
সুস্মিতা চট্টোপাধ্যায়
সুস্মিতা চট্টোপাধ্যায় বা সুস্মিতা চ্যাটার্জি (ইংরেজি:Susmita Chatterjee) হলেন একজন ভারতীয় অভিনেত্রী এবং মডেল, যিনি বাংলা চলচ্চিত্রে তার অভিনয়ের জন্য পরিচিত। পশ্চিমবঙ্গের আসানসোলে ৮ই জুলাই, ১৯৯৭-এ জন্মগ্রহণকারী সুস্মিতা বিনোদন শিল্পে এক উদীয়মান তারকা হিসেবে আবির্ভূত হয়েছেন। তার মন্ত্রমুগ্ধ সৌন্দর্য, অনস্বীকার্য প্রতিভা এবং সহজাত গুণ দিয়ে, তিনি শ্রোতা এবং সমালোচকদের হৃদয় একইভাবে দখল করেছেন। শিল্পকলার প্রতি সুস্মিতার অনুরাগ অল্প বয়সে শুরু হয়েছিল, এবং ২০১৯ সালে মডেল হিসাবে তার কর্মজীবন শুরু করে তিনি নিরলসভাবে তার স্বপ্নগুলি অনুসরণ করেছিলেন। রানওয়েতে এবং বিভিন্ন ব্র্যান্ডের প্রচারণায় তার আকর্ষণীয় উপস্থিতি তাকে দ্রুত লাইমলাইটে নিয়ে যায়। তারপর থেকে, তিনি নিরবিচ্ছিন্নভাবে অভিনয়ে স্থানান্তরিত করেছেন, সম্মানিত অনিন্দ্য চ্যাটার্জী পরিচালিত রোমান্টিক ড্রামা ফিল্ম প্রেম টেম (২০২১) এর মাধ্যমে তার অভিষেক ঘটিয়েছেন। সুস্মিতার বহুমুখী পারফরম্যান্স তার প্রশংসা অর্জন করেছে, এবং তিনি ম্যারাডোনার জুতো (২০২১), খেলা যখন (২০২২), এবং অ্যাকশন-প্যাকড চেঙ্গিজ (২০২৩) এর মতো চলচ্চিত্রে তার উল্লেখযোগ্য ভূমিকা নিয়ে ইন্ডাস্ট্রিতে তরঙ্গ তৈরি করে চলেছেন। তার অনস্বীকার্য প্রতিভা, পর্দায় চিত্তাকর্ষক উপস্থিতি এবং তার নৈপুণ্যের প্রতি অটল উত্সর্গের সাথে, সুস্মিতা চ্যাটার্জী নিঃসন্দেহে ভারতীয় সিনেমার জগতে গণনা করা একটি শক্তি।
প্রারম্ভিক জীবন এবং কর্মজীবনের শুরু
সুস্মিতা চ্যাটার্জী পশ্চিমবঙ্গের আসানসোলে জন্মগ্রহণ করেন এবং বেড়ে ওঠেন। তিনি আসানসোলে তার স্কুলের পড়াশোনা শেষ করেন এবং পরে ইঞ্জিনিয়ারিংয়ে ডিগ্রি অর্জনের জন্য একটি ইঞ্জিনিয়ারিং কলেজে যোগ দেন। যাইহোক, বিনোদন শিল্পের প্রতি তার আবেগ তাকে মডেলিংয়ে ক্যারিয়ার অন্বেষণ করতে পরিচালিত করেছিল।
২০১৯ সালে, সুস্মিতা একটি মডেল হিসাবে তার যাত্রা শুরু করেছিলেন। অল্প সময়ের মধ্যে, তিনি ফ্যাশন শিল্পে নিজের জন্য একটি নাম তৈরি করেছিলেন এবং বিভিন্ন ফ্যাশন শো এবং ইভেন্টে অংশ নিয়েছিলেন। তার প্রতিভা এবং কঠোর পরিশ্রমের প্রতিফলন ঘটেছে কারণ তিনি শীঘ্রই একাধিক ব্র্যান্ড প্রচারে প্রদর্শিত হয়েছিলেন, নিজেকে একজন চাওয়া-পাওয়া মডেল হিসাবে প্রতিষ্ঠিত করেছিলেন।
অভিনয় পেশা
সুস্মিতা চ্যাটার্জী ২০২১ সালে রোমান্টিক ড্রামা ফিল্ম প্রেম টেম দিয়ে বাংলা ফিল্ম ইন্ডাস্ট্রিতে তার অভিনয়ের সূচনা করেন। অনিন্দ্য চ্যাটার্জী পরিচালিত, ছবিটি সুস্মিতার প্রথম প্রধান চরিত্রে রাজী হিসেবে চিহ্নিত ছিল, যা প্রধান চরিত্রগুলির মধ্যে একটি। ছবিতে তার অভিনয় দর্শক এবং সমালোচকদের কাছ থেকে মনোযোগ এবং প্রশংসা অর্জন করেছিল।
একই বছরে, সুস্মিতাও হোইচোই ওয়েব সিরিজ ম্যারাডোনার জুতো দিয়ে ডিজিটাল স্পেসে প্রবেশ করেন, যেখানে তিনি অমর্ত্য রায়ের পাশাপাশি হিয়া দত্তের চরিত্রে অভিনয় করেছিলেন।
তার সফল আত্মপ্রকাশের পর, সুস্মিতা পাকা দেখা, কাছের মানুষ এবং খেলা যখন-এর মতো চলচ্চিত্রগুলির মাধ্যমে তার অভিনয়ের পোর্টফোলিও প্রসারিত করতে থাকে। তবে, অ্যাকশন ড্রামা ছবিতে নন্দিনী চরিত্রে এটি ছিল তার ভূমিকা। ২০২৩ সালের এপ্রিলে চেঙ্গিজ যা তাকে ব্যাপক জনপ্রিয়তার দিকে নিয়ে যায়। চেঙ্গিজ-এ তিনি জিতেন্দ্র মদনানি, শাতাফ ফিগার এবং রোহিত রায়ের বিপরীতে অভিনয় করেছিলেন।
ব্যক্তিগত জীবন
সুস্মিতা চ্যাটার্জী ৮ জুলাই ১৯৯৭ সালে ভারতের পশ্চিমবঙ্গের আসানসোলে জন্মগ্রহণ করেন। তিনি বর্তমানে অবিবাহিত এবং তার পরিবারের সদস্যদের সম্পর্কে কোনো তথ্য প্রকাশ করেননি।
কৃতিত্ব অর্জন এবং স্বীকৃতি
চলচ্চিত্র শিল্পে সুস্মিতা চ্যাটার্জী প্রতিভা এবং অবদান ব্যাপকভাবে স্বীকৃত। তার প্রথম চলচ্চিত্র "প্রেম টেম" ইতিবাচক পর্যালোচনা পেয়েছে, এবং রাজি চরিত্রে তার গভীরতা এবং সত্যতার জন্য প্রশংসিত হয়েছিল।
উপরন্তু, সুস্মিতা তার অনবদ্য শৈলীর জন্য ক্যালকাটা টাইমস-এ প্রদর্শিত হয়েছিল এবং অসংখ্য টেলিভিশন বাণিজ্যিক বিজ্ঞাপনে উপস্থিত হয়েছে, যা বিনোদন জগতে তার উপস্থিতি আরও বাড়িয়ে দিয়েছে।
সামাজিক মিডিয়া উপস্থিতি
সুস্মিতা চ্যাটার্জী সোশ্যাল মিডিয়া প্ল্যাটফর্মে সক্রিয়, তার ভক্তদের তার সাথে সংযোগ করতে দেয়। তাকে ফেসবুক, টুইটার এবং ইনস্টাগ্রামে অনুসরণ করা যেতে পারে।
দক্ষিণ দিনাজপুর বিশ্ববিদ্যালয়
দক্ষিণ দিনাজপুর বিশ্ববিদ্যালয় পশ্চিমবঙ্গের দক্ষিণ দিনাজপুর জেলার সদর শহর বালুরঘাটে অবস্থিত একটি সরকারি বিশ্ববিদ্যালয়। বিশ্ববিদ্যালয়টি ২০১৮ সালে প্রতিষ্ঠিত হয়। এটি পশ্চিমবঙ্গ সরকার পরিচালিত একটি বিশ্ববিদ্যালয়। বিশ্ববিদ্যালয়টি বালুরঘাটের মাহিনগরে অবস্থিত।
ইতিহাস
পশ্চিমবঙ্গ বিধানসভায় ২০১৮ সালের ৩১ জুলাই ‘দক্ষিণ দিনাজপুর বিশ্ববিদ্যালয় আইন, ২০১৮’ পাস হয়। এর পরে পশ্চিমবঙ্গ সরকার বিশ্ববিদ্যালয় প্রতিষ্ঠা এবং বিদ্যায়তনের নির্মাণ শুরু করে।
অধ্যাপিকা সঞ্চারী রায় মুখোপাধ্যায় ২০২০ সালের ১৫ ডিসেম্বর দক্ষিণ দিনাজপুর বিশ্ববিদ্যালয়ের প্রথম উপাচার্য হিসাবে যোগদান করেন।
বিদ্যায়তন
দক্ষিণ দিনাজপুর বিশ্ববিদ্যালয়ের একটি মাত্র বিদ্যায়তন রয়েছে। বিদ্যায়তনটি বালুঘাটের মাহিনগরে অবস্থিত। বিদ্যায়তনের মোট আয়তন ১১.০৭ একর (৪৪,৮০০ বর্গমিটার)।
নামাজ
সালাত একটি সুনির্দিষ্ট প্রকৃতির ইবাদত যার পদ্ধতি ‘ইসলামী শরী‘আতে পরিপূর্ণভাবে বর্ণিত হয়েছে। নামাজ ‘তাকবিরে তাহরিমা’ দ্বারা শুরু হয় ও ‘সালাম ফিরানো’ দ্বারা শেষ হয়’।
নামাজ (সালাত) ইসলামের পাঁচটি রোকনের মধ্যে দ্বিতীয় রোকন৷ নামাজ প্রতিটি প্রাপ্তবয়স্ক ও বুদ্ধি-জ্ঞান সম্পন্ন, নারী পুরুষ নির্বিশেষে, প্রতিটি মুসলিমের জন্য ফরজ বা অবশ্যকরণীয়।
শব্দতত্ত্ব
সালাত বা সালাহ (صَلاة স্বলাহ্, স্বলাত্, الصلاة আস-সালাত, অর্থ "প্রার্থনা", "দোয়া" বা "প্রশংসা" ) -এর আভিধানিক অর্থ দোয়া, রহমত, ক্ষমা প্রার্থনা করা ইত্যাদি। কোরআনে ইসলামী আনুষ্ঠানিক প্রার্থনা হিসেবে সালাত শব্দটিকেই ব্যবহার করা হয়েছে। আরবি ভাষায় অন্যান্য ধর্মেও এবং ধর্মনিরপেক্ষভাবে প্রার্থনা বা উপাসনা বোঝাতে সালাত শব্দটি ব্যবহৃত হয়।
নামাজ শব্দটি প্রাচীন ইরান বা পারস্যে প্রচলিত ইন্দো-ইরানীয় আদি আর্য ধাতুমূল নমস্ (নমস্কারও একই ধাতুমূল হতে উদ্ভূত) থেকে ইসলাম পরবতী মধ্যযুগীয় পারস্য বা ইরানে ইসলাম ধর্মের প্রসারের ফলে নিকটবর্তী আরব উপদ্বীপের আরব্য উচ্চারণশৈলীতে বিবর্তিত ও রূপান্তরিত হয়ে ফার্সি ভাষায় প্রবেশকৃত একটি ইসলামী পারিভাষিক শব্দ যা ইসলামী সালাতকে বোঝাতেই মুসলিম ফার্সি সাহিত্যে ব্যবহৃত হয়ে এসেছে, এবং কালক্রমে মোগল আমলে ব্যবহারক্রমে বাংলা ভাষায় পরিগৃহীত হয়েছে। আরবি ভাষার সালাত শব্দের (صلاة, কুরআনিক আরবি:صلاة,) ফারসি প্রতিশব্দ নামাজ, যা প্রায় বিগত এক হাজার বছর ধরে ইরানি ও তুর্কি মুসলিম শাসক ও ধর্মপ্রচারকদের মাধ্যমে  দক্ষিণ এশিয়ার অন্যান্য ভাষার সাথে সাথে বাংলা ভাষাতেও ব্যবহৃত হয়ে এসেছে। তুর্কিক ও স্লাভীয় ভাষাতেও নামাজ শব্দটি ব্যবহৃত হয়।
লাক ও আভার ভাষাতে, চাক (чак) ও কাক (как) ব্যবহৃত হয়, সালাতের প্রতিশব্দ হিসেবে। মালয়শিয়ায় ও ইন্দোনেশিয়ায়, সোলাত পরিভাষাটি ব্যবহৃত হয়, পাশাপাশি স্থানীয় পরিভাষা, সেমবাহহ্যায়াং ও ব্যবহৃত হয় (অর্থ "উপাসনাকর্ম", সেমবাহ - উপাসনা, ও হ্যায়াং - ঈশ্বর বা দেবতা - শব্দ দুটি থেকে)।
কিছু মুসলিম আলেম মূল ইসলামী আরবী শব্দ "সালাত" (صَلاة)-এর ব্যবহারকে অধিক উৎসাহিত করে থাকেন, যুক্তি হিসেবে তারা বলেন, সালাত শব্দটি কুরআনে ব্যবহৃত হয়েছে, তাই শব্দটি বলার সময় প্রতি হরফে দশ নেকি করে চার হরফে মোট ৪০ নেকি সাওয়াব পাওয়া যাবে, যা নামাজ বা অন্যান্য অ-কুরআনীয় প্রতিশব্দ উচ্চারণে পাওয়া যাবে না। কুরআনীয় শব্দ বলায় প্রতি হরফে দশ নেকির ক্ষেত্রে তারা ইসলামী নবী মুহাম্মাদের উক্ত হাদীসটি পেশ করেন, "حَدَّثَنَا مُحَمَّدُ بْنُ بَشَّارٍ، حَدَّثَنَا أَبُو بَكْرٍ الْحَنَفِيُّ، حَدَّثَنَا الضَّحَّاكُ بْنُ عُثْمَانَ، عَنْ أَيُّوبَ بْنِ مُوسَى، قَالَ سَمِعْتُ مُحَمَّدَ بْنَ كَعْبٍ الْقُرَظِيَّ، قَالَ سَمِعْتُ عَبْدَ اللَّهِ بْنَ مَسْعُودٍ، يَقُولُ قَالَ رَسُولُ اللَّهِ صلى الله عليه وسلم ‏ "‏ مَنْ قَرَأَ حَرْفًا مِنْ كِتَابِ اللَّهِ فَلَهُ بِهِ حَسَنَةٌ وَالْحَسَنَةُ بِعَشْرِ أَمْثَالِهَا لاَ أَقُولُ الم حَرْفٌ وَلَكِنْ أَلِفٌ حَرْفٌ وَلاَمٌ حَرْفٌ وَمِيمٌ حَرْفٌ ‏"‏ ‏.‏ وَيُرْوَى هَذَا الْحَدِيثُ مِنْ غَيْرِ هَذَا الْوَجْهِ عَنِ ابْنِ مَسْعُودٍ وَرَوَاهُ أَبُو الأَحْوَصِ عَنِ ابْنِ مَسْعُودٍ رَفَعَهُ بَعْضُهُمْ وَوَقَفَهُ بَعْضُهُمْ عَنِ ابْنِ مَسْعُودٍ ‏.‏ قَالَ أَبُو عِيسَى هَذَا حَدِيثٌ حَسَنٌ صَحِيحٌ غَرِيبٌ مِنْ هَذَا الْوَجْهِ ‏.‏ سَمِعْتُ قُتَيْبَةَ بْنَ سَعِيدٍ يَقُولُ بَلَغَنِي أَنَّ مُحَمَّدَ بْنَ كَعْبٍ الْقُرَظِيَّ وُلِدَ فِي حَيَاةِ النَّبِيِّ صلى الله عليه وسلم وَمُحَمَّدُ بْنُ كَعْبٍ الْقُرَظِيُّ يُكْنَى أَبَا حَمْزَةَ ‏.‏
‘মুহাম্মাদ ইবন বাশশার (রহঃ) .... আবদুল্লাহ্ ইবন মাসঊদ রাদিয়াল্লাহু আনহু থেকে বর্ণিত। তিনি বলেনঃ রাসুলুল্লাহ্ সাল্লাল্লাহু আলাইহি ওয়াসাল্লাম বলেছেনঃ যে ব্যক্তি কুরআনের একটি হরফ পাঠ করবে তার নেকী হবে। আর নেকী হয় দশ গুণ হিসাবে। আমি বলি না যে, আলিফ-লাম-মীম মিলে একটি হরফ; বরং আলিফ একটি হরফ, লাম একটি হরফ, এবং মীম আরেকটি হরফ।’"
উক্ত হাদীসের মান নিয়ে বক্তব্য : "হাদীসটি এই সূত্রে হাসান সহীহ-গারীব। কুতায়বা ইবন সাঈদ (রহঃ)-কে বলতে শুনেছিঃ আমার কাছে তথ্য আছে যে, নবী সাল্লাল্লাহু আলাইহি ওয়াসাল্লাম এর জীবদ্দশাতেই মুহাম্মাদ ইবন কুরাযী (রহঃ) এর জন্ম হয়েছে।
এই হাদীসটি অন্যভাবেও ইবন মাসঊদ রাদিয়াল্লাহু আনহু সূত্রে বর্ণিত আছে। আবুল আহওয়াস (রহঃ) এটি আবদুল্লাহ্ ইবন মাসঊদ রাদিয়াল্লাহু আনহু থেকে রিওয়ায়ত করেছেন। ইবন মাসঊদ রাদিয়াল্লাহু আনহু থেকে কোন কোন রাবী এটি মারফূ’রূপে রিওয়ায়ত করেছেন আর কোন কোন রাবী মাওকূফ রূপে রিওয়ায়ত করেছেন। মুহাম্মাদ ইবন কা’ব কুরাযী (রহঃ) এর কুনিয়ত হল আবূ হামযা।"
ইতিহাস
ইসলামের বিভিন্ন বর্ণনা অনুযায়ী মুহাম্মাদ (সাঃ) ৬১০ খ্রিষ্টাব্দে ৪০ বছর বয়সে নবুয়ত লাভ করেন এবং অব্যবহিত পরে সূরা মু’মিন-এর ৫৫ নম্বর আয়াতে আল্লাহর পক্ষ থেকে সকাল ও সন্ধ্যায় দৈনিক দুই ওয়াক্ত নামাজ মুসলিমদের জন্য ফরজ (আবশ্যিক) হওয়ার নির্দেশনা লাভ করেন। তিনি ৬১৪ খ্রিষ্টাব্দে সকাল, সন্ধ্যা ও দুপুরে দৈনিক তিন ওয়াক্ত নামাজের আদেশ লাভ করেন। ৬১৯ খ্রিষ্টাব্দের ২৭শে রজব তারিখে মিরাজের সময় পাঁচওয়াক্ত নামাজ ফরজ হওয়ার নির্দেশ দেয়া হয়। উল্লেখ্য যে, এ সময় যোহর, আসর ও ইশা ২ রাকাত পড়ার বিধান ছিল। ৬২৩ খ্রিষ্টাব্দে আল্লাহর তরফ থেকে ২ রাকাত বিশিষ্ট যুহর, আসর ও ইশাকে ৪ রাকাতে উন্নীত করার আদেশ দেয়া হয়।
শর্ত
কারো উপর নামাজ ফর‌জ বা অবশ্যকরণীয় হওয়ার জন্য শর্তগুলো হলো:–
নিম্নের পাঁচটি কারণ সংঘটিত হলে নামাজ বৈধ হয়।
নিয়ম
নামাজের প্রধান ধাপগুলোকে 'রাকাত' বলা হয়। নামাজ দুই বা তিন বা চার রাকাত হতে পারে। ইসলামের বিভিন্ন সম্প্রদায়ে নামাজ পড়ার রীতিতে কিছু পার্থক্য রয়েছেঃ শিয়া ও সুন্নি পার্থক্য পাশাপাশি সুন্নিদের মধ্যে মাজহাবী পার্থক্য ও লা মাজহাবী তথা আহলে হাদীস বা সালাফী পার্থক্য।
নামাজ আরবিতে পড়ার কারণ
আহমেদ হুসাইন শরীফ তার "হোয়াই প্রে ইন এরাবিক" (নামাজ কেন আরবিতে পড়া হয়?) বইতে আরবিতে নামাজ পড়ার পেছনে যে সকল কারণ বলেছেন তা হল, পরিশেষে তিনি বলেন, "এইভাবে আমরা দেখতে পাই যে, নামাজের মাধুর্য, মর্যাদা, সৌন্দর্য এবং আধ্যাত্মিকতা মূল আরবীতে নামাজ পড়ার উপর নির্ভর করে; এবং যদি অনুবাদে নামাজ পড়া হয়, তবে কুরআনের সাহিত্যিক এবং শৈল্পিক মূল্যবোধ হারিয়ে যেতে বাধ্য; এবং অনূদিত নামাজের ফলে সর্বপ্রথম ক্ষতিগ্রস্ত হবে ইসলামী ভ্রাতৃত্ব।"
সুন্নি হানাফি নিয়ম
নামাজের প্রধান ধাপগুলোকে 'রাকাত' বলা হয়। নামাজ দুই বা তিন বা চার রাকাত হতে পারে। ইসলামের বিভিন্ন মাযহাবে নামাজ পড়ার রীতিতে সামান্য পার্থক্য রয়েছে। তবে মূল আঙ্গিক অভিন্ন।
প্রথমে দাঁড়িয়ে তাকবীরে তাহরীমা বলে কান পর্যন্ত হাত উঠিয়ে নামাজ শুরু করতে হয়। তারপর সানা পড়তে হয়। সানা কেবল প্রথম রাকাতে পাঠ করতে হয়। প্রতি রাকাতে প্রথমে সুরা ফাতিহা ও অপর একটি সুরা বা অংশ বিশেষ পাঠ করতে হয়।
250px|থাম্ব|ডান|পশতুন মুসলিমরা [[ঈদের নামাজ|ঈদের নামাজে রুকু করছেন, কান্দাহার, আফগানিস্তান।]] এরপর রুকু করতে হয় অর্থাৎ হাঁটুতে হাত রেখে ভর দিয়ে পিঠ আনুভূমিক করে অবনত হতে হয়। রুকু থেকে দাঁড়িয়ে ছোটো একটা বিরতি দিয়ে সিজদা করতে হয়। সিজদা দুুইবার করতে হয়, আর দুটি সিজদার মাঝে ছোট্ট একটা বৈঠক করতে হয়। ঠিক একই ভাবে দ্বিতীয়, তৃতীয় ও চতুর্থ রাকাত সম্পূর্ণ করতে হয়।
দুই রাকআত নামাজের ক্ষেত্রে দ্বিতীয় রাকাতের দুই সিজদা সম্পূর্ণ করার বসে যথাক্রমে "আত্তাহিয়াতু (তাশাহুদ)" ও "দরূদ শরীফ" ও "দোয়া মাসুরা" পড়তে হয়। অতঃপর প্রথমে ডানে ও পরে বামে সালাম ফিরিয়ে নামাজ শেষ করতে হয়।
তিন বা চার রাকাতের নামাজের ক্ষেত্রে দ্বিতীয় রাকাতে সিজদার পর বসে তাশাহুদ ("আত্তাহিয়াতু") দোয়া পড়তে হয় এবং পাঠ শেষে দাঁড়িয়ে উঠে তৃতীয় ও চতুর্থ রাকাত পড়তে হয়। শেষ রাকাতের দুই সিজদা সম্পূর্ণ করার বসে যথাক্রমে "আত্তাহিয়াতু (তাশাহুদ)" ও "দরূদ শরীফ"ও "দোয়া মাসুরা" পড়তে হয়। অতঃপর প্রথমে ডানে ও পরে বামে সালাম ফিরিয়ে নামাজ শেষ করতে হয়।
নামাজের ফরজ
নামাজের ফরজ মোট ১৩টি। আহকাম ৭ টি। আরকান ৬ টি। নামাজের বাহিরের কাজগুলিকে আহকাম বলে। আর নামাজের ভিতরের কাজগুলোকে আরকান বলে।
ওয়াক্ত ও রাকাত
উপর্যুক্ত ৫ টি ফরজ নামাজ ছাড়াও ইশা'র নামাজের পরে বিতর নামাজ আদায় করা ওয়াজিব। এছাড়াও আরো বেশ কয়েকটি সুন্নত নামাজ ও মুসলিমরা আদায় করে থাকে।
কোন ওয়াক্ত-এর নামাজ কয় রাকাত তা দেয়া হল :
১ সর্বশেষ ও সর্বশ্রেষ্ঠ নবী হযরত মুহাম্মাদ (সা.) প্রতিদিন এ নামাজগুলো পড়তেন।
২শুক্রবারে জুমা যুহর নামাজের পরিবর্তে পড়তে হয়
এশা নামাজ আদায় করার পর বেজোড় সংখ্যক রাকাত বিতর এর ওয়াজিব নামাজ আদায় করতে হয়।
আয়াতসমূহ
(কুরআন– ৫২:৪৮-৪৯)
অন্যান্য নামাজ
নামাজের মধ্যে মূল হলো ফরয নামাজ ৷ এই ফরজ নামাজ ছাড়াও মুসলমানগণ আরো কিছু নামাজ আদায় করে থাকেন। আবশ্যকীয়তার স্তরভেদে সেগুলোকে বিভিন্ন নামে নামকরণ করা হয়ে থাকে। তবে শ্রেণিবিভাগ অনুসারে ফরয ছাড়া বাকি নামাজগুলোকে ওয়াজিব, সুন্নাত ও নফল এই তিনভাগে ভাগ করা যায়।
ওয়াজিব নামাজ
অধিকাংশ আলেমের মতে, নিয়মিত ওয়াজিব নামাজ হচ্ছে বিতর নামাজ, তবে বিতর নামাজকে সমস্ত মাযহাবে ওয়াজিব নামাজ হিসেবে গন্য করা হয় না। যেমন সালাফি আলেমগণের মতে এটি সুন্নত নামাজের অন্তর্ভুক্ত। প্রত্যেকদিন এশার নামাজের পর হতে সুবহে সাদিক পর্যন্ত এই ওয়াজিব নামাজের সময় থাকে। এছাড়া কোন নফল নামাজের নিয়ত করে নামাজ শুরু করলে তা আদায় করা ওয়াজিব হয়ে যায়। এছাড়া দুই ঈদের নামাজ আদায় করাও ওয়াজিব ।
সুন্নাত নামাজ
নবী মুহাম্মাদ (সাঃ) যেই নামাজগুলো আদায় করতেন, তাকে সুন্নাত নামাজ বলে। সুন্নাত নামাজ দুই প্রকার। ১. সুন্নাতে মুয়াক্কাদাহ ২. সুন্নাতে যায়েদাহ
জানাযার নামাজ
জানাযা একটি বিশেষ প্রার্থনা যা কোনো মৃত মুসলমানকে কবর দেয়ার পূর্বে অনুষ্ঠিত হয়। ইসলামের পরিভাষায় এটি জানাযার নামাজ নামে অভিহিত হয়। মুসলমান অর্থাৎ ইসলাম ধর্মামলম্বীদের জন্য এটি ফরযে কেফায়া ৷ সমাজের মুসলমানদের জন্য আবশ্যকীয় দায়িত্ব হলো কোনো মুসলমানের মৃত্যু বরণ করলে তাকে দাফন করার পূর্বে অবশ্যই জানাযার নামাজ আদায় করতে হবে। তবে কোনো এলাকা বা গোত্রের পক্ষ থেকে কয়েকজন আদায় করলে সকলের পক্ষ থেকে তা আদায় হয়ে যায়।
জানাযার নামাজ একজন ইমামের নেতৃত্বে জামাতের সাথে দলবদ্ধভাবে হয়। অংশগ্রহণকারীরা কাতারবদ্ধ বা সারিবদ্ধভাবে দাঁড়িয়ে এ নামায আদায় করেন। এটি ৪ তকবিরের সাথে আদায় করতে হয়। দাঁড়িয়ে এ নামাজ আদায় করতে হয় ৷ জানাযা শেষে মৃতব্যক্তিকে অবিলম্বে গোরস্থানে নিয়ে যেতে হয় এবং ইসলামী রীতিতে কবর তৈরী করে দাফন করতে হয়।
ইসলামে নামাজের গুরুত্ব
নামাজ (সালাত) ইসলামের পাঁচটি রোকন মধ্যে দ্বিতীয় রোকন৷ এ বিষয়ে ইবনে ওমর রাঃ বলেন, আমি রাসুল (সঃ) কে বলতে শুনেছি— ইসলামের মূল ভিত্তি পাঁচটি, "লা ইলাহা ইল্লাল্লাহ, মুহাম্মাদুর রাসুলুল্লাহ" এর সাক্ষ্য প্রদান করা, সালাত কায়েম করা, যাকাত আদায় করা, রমজান মাসের রোজা পালন করা এবং সামর্থ থাকলে হজ্বব্রত পালন করা ৷ (সহিহ মুসলিম; কিতাবুল ইমান) অপর হাদিসে রাসুল (সঃ) বলেছেন, দ্বীনের মূল বিষয় হলো ইসলাম, এবং মূল স্তম্ভ হলো নামাজ, আর তার সর্বোচ্চ চূড়া হলো জিহাদ ফি সাবিলিল্লাহ ৷ (সহিহ মুসলিম, তিরমিযী, মুসনাদে আহমাদ)। অন্য আরেক হাদিসে এসেছে– আবূ হুরায়রা (রাঃ) থেকে বর্ণিত: তিনি আল্লাহ্‌র রসূল (সঃ)-কে বলতে শুনেছেন, বলতো যদি তোমাদের কারো বাড়ির সামনে একটি নদী থাকে, আর সে তাতে প্রত্যহ পাঁচবার গোসল করে, তাহলে কি তাঁর দেহে কোন ময়লা থাকবে? তারা বললেন, তাঁর দেহে কোনরূপ ময়লা বাকী থাকবে না। আল্লাহ্‌র রসূল (সঃ) বললেন: এ হলো পাঁচ ওয়াক্ত সালাতের উদহারণ। এর মাধ্যমে আল্লাহ্‌ তাআলা বান্দার গুনাহসমুহ মিটিয়ে দেন। (সহিহ বুখারী, হাদিস নং ৫২৮)
কুরআন বলে, নামাজ অশ্লীল ও নিষিদ্ধ কাজ হতে বিরত রাখে। কুরআনে রয়েছে, "‘(হে রাসুল!) আপনার প্রতি যে কিতাব ওহি (নাজিল) করা হয়েছে; তা থেকে তেলাওয়াত করুন আর নামাজ প্রতিষ্ঠা করুন। নিশ্চয়ই নামাজ অশ্লীল (ফাহিশা) ও মন্দকাজ (মুনকার) থেকে বিরত রাখে। আর আল্লাহর স্মরণই তো সর্বশ্রেষ্ঠ। আল্লাহ জানেন যা তোমরা কর।’"
- (সুরা আনকাবুত : আয়াত ৪৫)
নামাজ পড়ার নির্দেশ
"আমর ইবনে শুয়াইবের দ্বারা তার পিতা হতে বর্ণিত, তার দাদা বলেছেনঃ আল্লাহর রাসূল বলেছেনঃ তোমাদের শিশুদেরকে সাত বছর বয়সে (ফরজ) নামাজের নির্দেশ দাও, আর দশ বছর বয়স থেকে তাদের প্রহার কর যদি তারা তা না করে, আর তাদেরকে নিজ নিজ বিছানায় আলাদা করে দাও।""
- আবু দাউদ (৪৯৫)
নামাজের পুরস্কার
- জামে আত-তিরমিযী ২৪১, সহীহা ১৯৭৯, সহীহ আত-তারগীব ৪০৯, সহীহ আল-জামি' ৬৩৬৫
নামাজ না-পড়ার বা নামাজে অবহেলার জন্য বিধান
কুরআনে বর্ণিত নামাজ তরককারীর শাস্তির কথাগুলো মানুষ জানতে পারলে নামাজের মতো গুরুত্বপূর্ণ ইবাদতে নিয়োজিত রাখবে। তাই কুরআনে ঘোষিত বেনামাজির শাস্তির কথাগুলো তুলে ধরা হলো-
আল্লাহ তাআলা বলেন, فَخَلَفَ مِنْ بَعْدِهِمْ خَلْفٌ أَضَاعُوا الصَّلَاةَ وَاتَّبَعُوا الشَّهَوَاتِ فَسَوْفَ يَلْقَوْنَ غَيًّا ۝٥٩ إِلَّا مَنْ تَابَ وَآمَنَ وَعَمِلَ صَالِحًا فَأُولَئِكَ يَدْخُلُونَ الْجَنَّةَ وَلَا يُظْلَمُونَ شَيْئًا ۝٦٠ 'নবী ও হেদায়েতপ্রাপ্তদের পর এলো এমন এক অপদার্থ বংশধর, যারা নামাজ বিনষ্ট করল এবং প্রবৃত্তির পূজারি হলো। সুতরাং তারা ‘গাই’ নামক জাহান্নামের শাস্তি প্রত্যক্ষ করবে। তবে যারা এরপর তওবা করে নিয়েছে, ঈমান এনেছে এবং নেক আমল করেছে তারাই তো জান্নাতে প্রবেশ করবে এবং তাদের প্রতি কোনো ধরনের জুলুম করা হবে না।’
مَا سَلَكَكُمْ فِي سَقَرَ ۝٦٢ قَالُوا لَمْ نَكُ مِنَ الْمُصَلِّينَ ۝٤٣ ‘কোন জিনিস (কাজ) তোমাদেরকে (সাকার) জাহান্নামে নিয়ে এল? তারা বলবে আমরা নামাজিদের অন্তর্ভুক্ত ছিলাম না।
فَوَيْلٌ لِلْمُصَلِّينَ ۝٤ الَّذِينَ هُمْ عَنْ صَلَاتِهِمْ سَاهُونَ ۝٥ الَّذِين هُمْ ۝٦ ‘সুতরাং দুর্ভোগ (ওয়াইল নামক জাহান্নামের কঠিন শাস্তি) সেসব নামাজ আদায়কারীদের জন্য যারা তাদের নামায সম্পর্কে উদাসীন। যারা তা লোকদের দেখানোর জন্য আদায় করে ’
يَوْمَ يُكْشَفُ عَنْ سَاقٍ وَيُدْعَوْنَ إِلَى السُّجُودِ فَلَا يَسْتَطِيعُونَ ۝٤٢ خَاشِعَةً أَبْصَارُهُمْ تَرْهَقُهُمْ ذِلَّةٌ وَقَدْ كَانُوا يُدْعَوْنَ إِلَى السُّجُودِ وَهُمْ سَالِمُونَ  ۝٤٣ ‘(স্মরণ কর) সেই চরম সংকটময় কিয়ামত দিবসের কথা যেই দিন তাদেরকে আহবান করা হবে সেজদা করার জন্য কিন্তু তারা তা করতে সক্ষম হবেনা। তাদের দৃষ্টি অবনত হবে, হীনতা তাদের আচ্ছন্ন করবে অথচ যখন তারা নিরাপদ ছিল, তখন তো তাদের সেজদা করার আহ্বান করা হতো (কিন্তু তারা সেজদা করেনি)।’
নামায পরিত্যাগকারীর হুকুম
যে ব্যক্তি নামাযকে অবহেলা করে নামায পরিত্যাগ করে, এর ফরয অস্বীকার করে, জেনেও যে আল্লাহ তা আদায় করতে আদেশ করেছেন, তাহলে উম্মতের ঐক্যমতের দ্বারা সে মুরতাদ এবং কাফের। যে কেউ এর অস্তিত্ব সম্পর্কে অজ্ঞতা থেকে এটি ত্যাগ করে, যে ইসলামে নতুন, তাকে কাফের বলে বিবেচনা করা হয় না, তবে তাকে শিক্ষা দেওয়া হয় এবং আদেশ করা হয়। ইবনে আবদ আল-বার বলেন: মুসলমানরা সর্বসম্মতভাবে একমত যে, যে ব্যক্তি সালাতের ফরজ অস্বীকার করে সে কাফের এবং সে তার কুফর থেকে তওবা না করলে তাকে হত্যা করা হবে।
নিচের টেবিলে নামাজকে অবজ্ঞা বা সাধারণভাবে নামাজ পরিত্যাগকারীদের হুকুম বর্ণনা করা হলো:
টীকা
<references group="টীকা"/>
ইউসুফ ইবনে আবদুর রহমান আল-মিযযি
জামাল আল-দীন,আবি আল হাজ্জাজ, ইউসুফ ইবনে আব্দ আল-রহমান আল-মিযযি (আরবি: يوسف بن عبدالرحمن المزي ) সিরিয়ার একজন বিখ্যাত ইসলামী পণ্ডিত ছিলেন।
জীবনী
আল-মিযযি ৬৫৪ হিজরি সালে আলেপ্পোতে জন্মগ্রহণ করেন। দামেস্কে বেড়ে উঠেন এবং সেখানেই স্থায়ী হন। তিনি সম্পর্কে ইমাম ইবনে কাসীরের শ্বশুর হন।   ইমাম আল-মিযযি ৭৪৩ হিজরি মোতাবেক ১৩৪২ খ্রিষ্টাব্দে দামেস্কের দারুল হাদিস আল আশরাফিয়াহ-তে মৃত্যুবরণ করেন। সুফিয়াহ কবরস্থানে তাকে দাফন করা হয়।
অবদান
তার ২ টি গুরুত্বপূর্ণ গ্রন্থ হলঃ
সূরা ওয়াকিয়াহ
সূরা আল ওয়াক্বিয়াহ্‌ (আরবি ভাষায়: الواقعة) মুসলমানদের ধর্মীয় গ্রন্থ কুরআনের ৫৬ তম সূরা, এর আয়াত অর্থাৎ বাক্য সংখ্যা ৯৬ এবং রূকু তথা অনুচ্ছেদ সংখ্যা ৩। সূরা আল ওয়াক্বিয়াহ্‌ মক্কায় অবতীর্ণ হয়েছে।
নামকরণ
এই সূরাটির প্রথম আয়াতের الواقعة বাক্যাংশে থেকে এই সূরার নামটি গৃহীত হয়েছে; অর্থাৎ, যে সূরার মধ্যে واقعة (‘ওয়াক্বিয়াহ্‌’) শব্দটি আছে এটি সেই সূরা। ওয়াকিয়াহ শব্দটির অর্থ "ঘটনা" বা বলা যেতে পারে "কিয়ামত দিবসের ঘটনা"
বিদ্রোহী (কবিতা)
বিদ্রোহী কাজী নজরুলের বিখ্যাত কবিতাসমূহের একটি। কবিতাটি প্রথম প্রকাশিত হয় ১৯২২ সালের ৬ জানুয়ারি বিজলী পত্রিকায়। এরপর কবিতাটি মাসিক প্রবাসী (মাঘ ১৩২৮), মাসিক সাধনা (বৈশাখ ১৩২৯) ও ধূমকেতুতে (২২ আগস্ট ১৯২২) ছাপা হয়। প্রকাশিত হওয়া মাত্রই এটি ব্যাপক জাগরণ সৃষ্টি করে। দৃপ্ত বিদ্রোহী মানসিকতা এবং অসাধারণ শব্দবিন্যাস ও ছন্দের জন্য আজও বাঙালি মানসে কবিতাটি "চির উন্নত শির" বিরাজমান।
কবিতাটির প্রথম প্রকাশ নিয়ে মতভেদ রয়েছে।প্রাণতোষ চট্টোপাধ্যায়ের মতে, 'বিদ্রোহী কবিতা বিজলীতে প্রকাশেরও আগে মোসলেম ভারত এ প্রকাশিত হয়।
ইতিহাস ও পটভূমি
কবিতাটি প্রথম ১৯২২ সালের অক্টোবর মাসে আর্য পাবলিশিং হাউস থেকে প্রকাশিত অগ্নিবীণা বইয়ে অন্যান্য ১১টি কবিতার সাথে সংগ্রহ করা হয়েছিল।
অধ্যাপক রফিকুল ইসলাম বলেন প্রথম বিশ্বযুদ্ধ, রাশিয়ার বলশেভিক বিপ্লব, ভারতে ব্রিটিশ বিরোধী আন্দোলন ও অসহযোগ আন্দোলন, তুরস্কে কামাল পাশার আবির্ভাব, বাংলা সাহিত্যের এসব পটভূমি নজরুলকে বিদ্রোহীর মতো কবিতা লেখার জন্য প্রভাবিত করেছে।
পাঠক জনপ্রিয়তা
বিজলী পত্রিকায় ১৯২২ সালের ৬ জানুয়ারি, ২২ পৌষ ১৩২৮ বঙ্গাব্দ শুক্রবারে প্রথম কাজী নজরুল ইসলামের "বিদ্রোহী" কবিতাটি প্রথম প্রকাশিত হয়। কবিতাটি প্রকাশের পর হতেই নজরুল সকলের কাছে পরিচিত হতে থাকেন এবং নানানভাবে সমাদৃত হন। নলিনীকান্ত সরকার সেসময় বিজলী পত্রিকাটির সম্পাদক ছিলেন। বিদ্রোহী কবিতা প্রকাশনার দিন বিজলী পত্রিকা পরপর দুই বার ছাপতে হয়েছিল, যার সংখ্যা ছিলো ২৯ হাজার। মুজাফফর আহমদের কাছ থেকে জানা যায়, সেদিন কমপক্ষে দুই লাখ মানুষ বিদ্রোহী পড়েছিল।
বিশিষ্ট ব্যক্তিবর্গের সমাদর
কাজী নজরুল ইসলামের ‘বিদ্রোহী’ কবিতার প্রশংসা করে বুদ্ধদেব বসু বলেছিলেন, "মনে হলো এমন কিছু আগে কখনো পড়িনি" এরপর তিনি আরো এক স্থানে বলেন বাংলা সাহিত্য বিশ শতকে রবীন্দ্র প্রভাব এতো সর্বগ্রাসী হয়েছিল, মনে হচ্ছিল, এর বাইরে যাওয়া যাবে না, যতক্ষণ না বিদ্রোহী কবিতার নিশান উড়িয়ে হইহই করে নজরুল এসে হাজির হলেন।
ভাব চুরির অভিযোগ
মুজফফর আহমদ -এর বই হতে জানা যায়, 'বিদ্রোহী' ছাপা হওয়ার পর কবি মোহিতলাল মজুমদার দাবী করেছিলেন যে, তার 'আমি' শীর্ষক একটি লেখার ভাব নিয়ে নজরুল কবিতাটি লিখেছে, কিন্তু কোন ঋণ স্বীকার করেনি। এই প্রসঙ্গে রবীন্দ্রনাথ গুপ্ত ও 'বিংশ শতাব্দী'-তে লিখেছিলেন, মোহিতলাল মজুমদারের 'আমি' প্রবন্ধের ভাববস্তুর সঙ্গে নজরুলের বিখ্যাত 'বিদ্রোহী' কবিতাটির সাদৃশ্য অত্যন্ত স্পষ্ট। তবে অন্যান্য সাহিত্যিকগণ এবং মুজফফর আহমদ নিজেও তাদের সেই দাবিকে সম্পূর্ণরূপে নাকোচ করে দেন।
বিদ্রূপ
নজরুলের বিদ্রোহী প্রকাশিত হবার পর কয়েকজন কবি একে কোনো কবিতার আওতাতেই ফেলতে রাজি ছিলেন না। আর তারই পরিপ্রেক্ষিতে তারা এর ব্যঙ্গাত্মক রূপ প্রকাশ করতে থাকেন। বিদ্রোহী কবিতার ব্যাঙ্গ করে সজনীকান্ত দাস 'ব্যাঙ' নামে একটি কবিতাও লিখেছিলেন, যা শনিবারের চিঠি পত্রিকায় ছাপা হয়েছিল। সেখানে তিনি প্যারোডি করে লিখেছিলেন, আমি ব্যাঙ! লম্বা আমার ঠ্যাং । আমি ব্যাঙ! আমি সাপ! আমি ব্যাঙেরে গিলিয়া খাই, আমি বুক দিয়ে হাঁটি ইঁদুর ছুঁচোর গর্তে ঢুকিয়া যাই।
ব্রিটিশদের প্রতিক্রিয়া
এই কবিতা সেই সময় নিষিদ্ধ করা হবে কিনা, সেটা নিয়ে ব্রিটিশ গোয়েন্দাদের মধ্যে অনেক দ্বিধাদ্বন্দ্ব ছিল।
অধ্যাপক রফিকুল ইসলাম বলছেন,আনুষ্ঠানিকভাবে নিষিদ্ধ ঘোষণা না করলেও যেখানেই এসব পত্রিকা পেতো, সেগুলো জব্দ করতো। আনুষ্ঠানিকভাবে না হলেও অনানুষ্ঠানিকভাবে একপ্রকার নিষিদ্ধ ছিল
রূপান্তর (বিদ্রোহী গান)
১৯৪৯, মতান্তরে ১৯৫২ সালে সংক্ষিপ্তাকারে ‘বিদ্রোহী’র সুর করেছিলেন প্রবাদপ্রতিম সংগীতগুরু, লোক ও নজরুলসংগীতশিল্পী এবং সুরকার গিরীন চক্রবর্তী। আর এতে কন্ঠ দিয়েছিলেন সংগীতশিল্পী শেখ লুৎফর রহমান এবং অভিনেতা ও গায়ক আরিফুল হক। ১৯৬৫ সালে বিদ্রোহী’ কবিতায় সম্পূর্ণ নতুন এবং আধুনিক জোড়ালো একটি সুরারোপ করেছিলেন বাংলাদেশের শহীদ গায়ক ও সুরকার আলতাফ মাহমুদ।
জনপ্রিয় মাধ্যমে ব্যবহার
ভারতীয় চিত্রনায়ক জিৎ অভিনীত এবং ২০১৪ সালে মুক্তিপ্রাপ্ত ভারতীয় বাংলা চলচ্চিত্র 'দ্য রয়েল বেঙ্গল টাইগার' এবং ২০১৯ সালে মুক্তিপ্রাপ্ত ভারতীয় বাংলা ভাষার নাট্যধর্মী চলচ্চিত্র 'কণ্ঠ'-তে নজরুলের বিদ্রোহী কবিতাটি ব্যবহৃত হয়েছে।
মুনমো তাশি ক্ষিদ্রন
মুনমো তাশি ক্ষিদ্রন হলো ডেকেন রডার পরিচালিত ২০১৬ সালের ভুটানের রহস্য চলচ্চিত্র। এটি ৬৭ তম বার্লিন আন্তর্জাতিক চলচ্চিত্র উৎসব এর প্যানোরমা বিভাগে প্রদর্শিত হয়েছিল।
পটভূমি
কিনলে স্থানীয় ন্যানারির গর্ভপাত এবং নিখোঁজ হওয়ার ঘটনার তদন্ত করতে একটি ছোট্ট গ্রামে পৌঁছে। তাঁর প্রথম সন্দেহভাজন লোকটি চোডেন নামক এক মহিলা এবং কথাটি শোনার পরে জাম্পা নামে এক যুবতী চোডেনকে সতর্ক করতে ছুটে যায়। স্থানীয়রা কিনলেকে বলে যে চোডেন একটি প্রেতাত্মা এবং সে গ্রামের জন্য দুর্ভাগ্য নিয়ে আসে তবে সে নিখোঁজ হয়ে যায়। পুলিশ প্রধান কিনলিকে গোপনে যেতে, তার অনুসন্ধান করতে এবং তথ্য পাওয়ার চেষ্টা করার নির্দেশ দেন। পরের দিন জাম্পা কিনলেকে অবাক করে দিয়ে যে বাসে চোডেন ভ্রমণ করবে তা বলে দেয়।
কিনলে সাধারন পোশাক পরে এবং চোডেনের মতো একই বাসে উঠে । বিশ্রামের পর সে তাঁর কাছে এসে দেখে যে কিনলেও একা চড়েছেন। সে তাকে তাঁর স্বামী হওয়ার ভান করে পায়ে হেঁটে তাঁর গন্তব্যে নিয়ে যেতে বলেন, কারণ তার পেছনেও লোক রয়েছে। দুজনে জঙ্গলের মধ্যে দিয়ে দিন কাটায়। চোডেন কিনলের প্রশ্নগুলিকে কল্পনাপ্রসূত দৃষ্টান্তগুলি বলে প্রতিফলিত করে: এমন একজন নান যিনি পাথর নিক্ষেপ করলেও ধ্যান করা বন্ধ করেন না; এমন এক মঠাধ্যক্ষ যারা তার নানকে শূকরে রূপান্তরিত করে আক্রমণ থেকে বাঁচায়; এমন এক মঠাধ্যক্ষ যিনি তার মৃত্যুর পরে ধ্যান অব্যাহত রেখেছিলেন এবং একটি রংধনুতে রূপান্তরিত করেছিলেন।
দুজন কিনলের বাড়িতেই থেকে যায় এবং সে যে পুলিশ অফিসার সেই সমস্ত প্রমাণ গোপন রাখতে হয়। তারা যখন সংযোগ তৈরি করতে শুরু করছে, চোডেন কোনও কিছু বলা ছাড়াই চলে যায়। কিনলে্র প্রধান তাকে তার প্রতি রোমান্টিক অনুভূতি বিকাশের জন্য অভিযুক্ত করে এবং তদন্ত বন্ধ করার নির্দেশ দেন। কিনলে এই আদেশটি উপেক্ষা করে। সে আবিষ্কার করেছেন যে নিখোঁজ অ্যাবস-এর ন্যানারি একটি মূল্যবান খনিজএর উপর অবস্থিত এবং নরবুকে জিজ্ঞাসাবাদ করে, এই ভূ-তাত্ত্বিক যিনি আবিষ্কারটি করেছিলেন, তবে তাঁর কাছে শক্ত প্রমাণ রয়েছে। কিনলে রাস্তায় চোডেনকে দেখতে পায় এবং আবিষ্কার করে যে যে লুকিয়ে থাকা অভ্যাসটি এখনও বেঁচে আছে। তিনি ভূতত্ত্ববিদের চিকিৎক ডাক্তারকে খুঁজে বের করার চেষ্টা করেছিলেন, তবে হাসপাতালের রেকর্ডগুলি নষ্ট হয়ে গেছে। অপরাধের দৃশ্যে শোনা এমন একই সেল রিংটোন সহ একজন ডাক্তার শুনলে তিনি শেষ পর্যন্ত এই সংযোগটি তৈরি করেন।
চোডেন চিকিৎসকের সাথে দেখা করার জন্য একটি সময় নির্ধারণ করে এবং কিনলে প্রধানকে সতর্ক করে দেয় যাতে তাদের গ্রেপ্তারের জন্য তিনি উপস্থিত থাতে পারেন। কিনলে বুঝতে পারে যে প্রধান ডাক্তারের সাথে ভূমির দলিল পাওয়ার জন্য ষড়যন্ত্র করছেন। তিনি চোডেনকে উদ্ধার করতে পৌছান, কিন্তু তারা দুজনেই অচেতন অবস্থায় ছিটকে পড়ে যায়। চোডেন প্রকাশ করে যে ভূমির দলিল প্রত্যেকে খুঁজছিল তা কিনলির কাপড়ের সেলাইতে পুরো সময় সেলাই করা ছিল। চোডেন আবার অদৃশ্য হয়ে যায় এবং কিনলে গ্রামে ফিরে আসে। সে জানতে পারে যে মঠাধ্যক্ষ সবেমাত্র মারা গিয়েছিলেন। তিনি যখন দেহটি দেখতে যান, নানরা তাকে বলেছিলেন যে তিনি আসলে দু'বছর আগে মারা গিয়েছিলেন, তবে তাদের এটি গোপন রাখতে বলেছিলেন এবং তার শরীরটি একটি রংধনুতে পরিণত হয়েছিল।
নির্মাণ
রডার বলেছিলেন যে তাঁর মা তাকে ছোটবেলায় যে ডাকিনী গল্প বলেছিলেন, সে থেকে তিনি অনুপ্রাণিত হয়েছিলেন এবং যখন তিনি বুঝতে পেরেছিলেন যে এই ধরনের গল্প ইতিহাস থেকে হারিয়ে যেতে শুরু করেছে তখন তিনি ছবিটি তৈরির সিদ্ধান্ত নিয়েছিলেন।
অভ্যর্থনা
ছবিটি ২০১৭ ফ্রিবার্গ আন্তর্জাতিক চলচ্চিত্র উৎসবএ প্রদর্শিত হয়েছিল, যেখানে এটি একটি বিশেষ জুরি পুরস্কার, কমুন্ডো যুব জুরি পুরস্কার এবং আন্তর্জাতিক চলচ্চিত্র ফেডারেশন ক্লাবগুলির দ্বারা একটি বিশেষ উল্লেখ জিতেছে। হলিউডের রিপোর্টার ক্লারেন্স সোই ছবিটিকে "সুন্দর এবং উদ্ভাবনী" বলে অভিহিত করেছেন এবং আরও বলেছেন, "যৌনতা ও হত্যার সাথে দীর্ঘদিন ধরে জড়িত একটি চলচ্চিত্র, নোয়ার একটি আশ্চর্যরূপে আধ্যাত্মিক এবং মেয়েলি পুনর্নির্মাণ পেয়েছে"।. সাউথ চায়না মর্নিং পোস্টের জেমস মার্শ চলচ্চিত্রটিকেে "সাম্প্রতিক সময়ে সর্বাধিক মূল অপরাধ থ্রিলার" হিসাবে বর্ণনা করেছেন। সমালোচক প্রতাপ নায়ার সিনেমাটিকে "একটি মিশ্র কাজ, ভুটানীয় রহস্যবাদের সাথে নিও-নয়ারের মিশ্রণকারী উপাদান হিসাবে বর্ণনা করেছেন।"
১৮২৮
১৮২৮ গ্রেগরীয় বর্ষপঞ্জির একটি অধিবর্ষ।
জুলাই-সেপ্টেম্বর
২০ আগস্ট - রাজা রামমোহন রায় ও তার বন্ধুবর্গ মিলে ব্রাহ্মসমাজ শুরু করেন।
মোহনপুর ইউনিয়ন, উল্লাপাড়া
প্রশাসনিক অঞ্চল
ইউনিয়নটি নিন্মলিখিত গ্রাম নিয়ে গঠিত: কালিয়াকৈড়, সুজা, কৈবত্তগাঁতী, পশ্চিম বংকিরাট, পূর্ব বংকিরাট, পশ্চিম বামনগ্রাম, আঁচলগাতী, বলাইগাতী, সাতবিলা, নাদা, দত্তপাড়া এলংজানী, মামুদপুর, বলতৈল, হাজিপুর, চকপাড়া এলংজানী, আটিয়ারপাড়া এলংজানী, গোনাইগাঁতী, কাইমকোলা, কোনাবাড়ী, দৈমুচী এলংজানী, চন্ডিপুর, বাল্লোপাড়া, আগ মোহনপুর, লাহিড়ীপাড়া, মিলপাড়া, মোহনপুর বাজার, দহকুলা, চর মোহনপুর, চর বর্দ্ধনগাছা বর্দ্ধনগাছা।
জনসংখ্যা
জনসংখ্যা প্রায় ৪৬,০০০ (ছয়চল্লিশ হাজার)। শিক্ষার হার- ৮০% । শতকরা ৯৫% মুসলমান, ৪% হিন্দু এবং ১% অন্যান্য ধর্মাবম্বী।
শিক্ষা ও সংস্কৃতি
অত্র ইউনিয়নে শিক্ষার হার শতকরা ৮০% ভাগ। এখানে ১টি মহাবিদ্যালয়, ৫টি উচ্চ বিদ্যালয়, ১টি নিম্ন মাধ্যমিক বিদ্যালয়, ১৫টি সরকারী প্রাথমিক বিদ্যালয়, ১০টি রেজিঃ প্রাথমিক বিদ্যালয়, ১টি বে-সরকারী প্রাথমিক বিদ্যালয় ও ১টি কমিউনিটি বিদ্যালয়সহ বিভিন্ন ধরনের শিক্ষা প্রতিষ্ঠান আছে। এখানে ৩টি সংগীত বিদ্যালয় আছে। ঐ সকল সংগীত বিদ্যালয়ে ছোট ছোট ছেলেমেয়েদের ও কিশোর কিশোরীদেরকে গান-বাজনা শেখানো হয়। এ সমস্ত শিক্ষার্থীদের দ্বারা বিভিন্ন দিবস ও অনুষ্ঠানে গান-বাজনা পরিবেশন করা হয় ।
যোগাযোগ
মোহনপুর ইউনিয়ন একটি নিম্নাঞ্চল এলাকা। সামান্য বর্ষাতেই সমস্ত এলাকা প্লাবিত হয়ে থাকে, যার ফলে অভ্যান্তরীন যোগাযোগ তেমন ভাল না। তবে বর্ষা মৌসুমে নৌকা যোগে বিভিন্ন স্থানে যাতায়াত করা যায়। এখানে ২০ কিলোমিটার পাকা রাস্তা এবং ৫০ কিলোমিটার কাঁচা রাস্তা আছে। এখানে ঢাকা-রাজশাহী রেল যোগাযোগ আছে এবং সড়ক পথে ও ঢাকা-রাজশাহী সহ দে্শের বিভিন্ন স্থানে যাতায়াত করা যায় ।
কৃষি
মোহনপুর ইউনিয়নের শতকরা ৮০% লোক কৃষির উপর নির্ভরশীল। এখানে প্রচুর পরিমানে ধান, গম, সরিষা, আলু এবং সবজীর চাষ-আবাদ করা হয়, যা অত্র এলাকার চাহিদা পূরণের পরও দেশের বিভিন্ন এলাকায় রপ্তানী করা যায়।
নদ-নদী ও জলাশয়
মোহনপুর ইউনিয়নের মাঝামাঝি ২টি নদী প্রবাহিত হয়েছে। একটি গোহালা নদী ও অপরটি কোমলা বানিয়াধান নদী, ইহাছাড়া অনেক ব্যক্তিগত পুকুর ও খাস পুকুর আছে। এখানে প্রচুর পরিমানে মাছের চাষ করা হয়। এখানে যে পরিমান মাছ পাওয়া যায় তা অত্র ইউনিয়নের চাহিদা পুরণের পরও দেশের বিভিন্ন এলাকায় সরবরাহ করা হয়।
গবাদী পশু
মোহনপুর ইউনিয়নে দেশী-বিদাশী গবাদী পশু পালন করা হয়। যেমন- উন্নতজাতের গাভী, হাঁস-মুরগী, ছাগল-ভেড়া পালন করা হয়। উন্নত জাতের গাভীর ফার্ম থেকে প্রচুর দুগ্ধ উৎপাদন হয় । এই দুধ দেশের বিভিন্ন এলাকায় রপ্তানী করা হয় এবং এখানে গরু ও ছাগলের মাংস পাওয়া যায়।
শিল্প কারখানা
মোহনপুর ইউনিয়নে বাংলাদেশ মিল্কভিটা নামে দুগ্ধ শীতলীকরণ কেন্দ্রসহ ব্র্যাক দুগ্ধ শীতলীকরণ কেন্দ্র, প্রাণ দুগ্ধ শীতলীকরণ কেন্দ্র আছে। এখানে এসকল কারখানায় প্রচুর পরিমানে দুগ্ধ শীতল করে দেশের বিভিন্ন মিল্কভিটায় সরবরাহ করা হয়। ইহাতে প্রচুর পরিমানে অর্থ উপার্জিত হয়। বর্তমানে দুগ্ধ শীতলীকরণ কেন্দ্রে পাশে একটি গোখাদ্য কারখানা স্থাপন করা হয়েছে।
স্বাস্থ্য ও চিকিৎসা
মোহনপুর ইউনিয়নে স্বাস্থ্য ও পরিবার পরিকল্পনার মাঠকর্মীগণ সার্বক্ষনিক স্বাস্থ্য সেবায় নিয়োজিত আছে। ইহাছাড়া বিভিন্ন বে-সরকারী সংস্থা স্বাস্থ্য সেবায় নিয়োজিত। অত্র ইউনিয়নে একটি হাসপাতাল ও ওয়ার্ড ভিত্তিক ৩টি কমিউনিটি ক্লিনিক আছে। যাহাদ্বারা বিভিন্ন বয়সী মেয়েদেরসহ সকল শ্রেণীর মানুষকে চিকিৎসা করা হয়।